Det var ingen merknader til innkalling eller dagsorden. Enstemmig vedtatt: 1.Styret godkjenner innkalling og agenda.
Protokollen fra styremøte 14. juni 2019 ble godkjent uten merknader. Den legges inn i AdminControl for elektronisk signering.
Sykehusinnkjøp HF har fått en henvendelse fra eierstyringsgruppen med forslag til endringer i foretakets vedtekter. Dette er et likelydende arbeid for alle de felleseide helseforetakene. Administrerende direktør redegjorde for de innspill som er oversendt eierne. Styret stiller seg bak innspillene, men merker seg at forankring/struktur av selskapet er tatt ut som en redaksjonell endring. Enstemmig vedtatt: 1.Styret i Sykehusinnkjøp HF stiller seg bak de endringene som er foreslått i saken, og ber administrerende direktør følge opp saken ovenfor eierstyringsgruppen. 2.Styret merker seg at forankring/struktur av selskapet er tatt ut som en redaksjonell endring i det tilsendte forslaget, og ber eierstyringsgruppen vurdere om formuleringen bør tas inn igjen. Administrerende direktør orienterte styret om henvendelsen fra eierne vedrørende tilsendt revidert mal for de felleseide helseforetakene og la frem forslag på oppdatert instruks for styret. «Instruks for styret i Sykehusinnkjøp HF» bygger i sin helhet på revidert mal fra eierne og sikrer dermed lik struktur og ordlyd på styrende dokumenter hos de felleseide helseforetakene. Enstemmig vedtatt: 1.Styret i Sykehusinnkjøp HF godkjenner oppdatert «Instruks for styret i Sykehusinnkjøp HF». 2.«Instruks for styret i Sykehusinnkjøp HF» gjøres gjeldende fra 1. oktober 2019.
Sykehusinnkjøp HF har vært i dialog med internrevisjon i Helse Nord vedrørende inngåelse av en samarbeidsavtale for internrevisjon. Styret er positiv til den fremlagte samarbeidsavtalen, men ønsker å understreke viktigheten av budsjettmessig inndekning før avtalen underskrives. Enstemmig vedtatt: 1.Styret i Sykehusinnkjøp HF godkjenner framlagt «Samarbeidsavtale mellom Internrevisjonen i Helse Nord RHF og Sykehusinnkjøp HF» med tilhørende bilag. 2.Styret i Sykehusinnkjøp HF godkjenner framlagt «Instruks for internrevisjon i Sykehusinnkjøp HF». 3.Styret ber administrerende direktør om å fremlegge forslag til revisjonsplan til styremøtet i desember 2019. 4.Styret ber administrerende direktør om å sikre budsjettmessig inndekning før avtalen med internrevisjon i Helse Nord underskrives.
Administrerende direktør presenterte styret for det forankringsarbeidet som er gjort mot de regionale helseforetak og andre helseforetak og de innspill som Sykehusinnkjøp HF har mottatt på virksomhetsstrategien. Styret er fornøyd med den forankrings- og innspillsprosessen som er gjennomført og opplever det som en god og åpen prosess. Gjennomføringen av virksomhetsstrategien vil være avhengig av tilgjengelige ressurser i budsjettet, og konkrete tiltak vil bli synliggjort i egen handlingsplan som rulleres årlig. Enstemmig vedtatt: 1.Styret i Sykehusinnkjøp HF tar saken om virksomhetsstrategi HF til orientering. Administrerende direktør la frem forslag til innspill til Oppdragsdokumentet 2020 og presenterte valg av hovedområdene for styret. Styret diskuterte det fremlagte forslaget og kom med innspill i møtet. Innspillene tas inn i det endelige forslag til innspill til Oppdragsdokument 2020 før det oversendes eierne. Enstemmig vedtatt: 1.Styret i Sykehusinnkjøp HF stiller seg bak innspill til Oppdragsdokumentet 2020 med de innspill som kom i møtet. 2.Styret ber administrerende direktør om å oversende innspillene til eierne innen 1. oktober 2019. Administrerende direktør presenterte virksomhetsrapport pr august 2019. Styret diskuterte og kom med innspill til utviklingen av virksomhetsrapporten. Styret er spesielt opptatt av at egne grunnlagsdata holder en høy kvalitet siden dette danner grunnlaget for all analyseaktivitet i helseforetaket. Innspillene tas med videre i arbeidet med en oppdatert virksomhetsrapport. Enstemmig vedtatt: 1.Styret i Sykehusinnkjøp HF tar virksomhetsrapport pr august 2019 til orientering. Administrerende direktør presenterte hovedinnholdet og retning i det fremlagte budsjettforslaget. Styret drøftet innspillet og understreket viktigheten av konsistens mellom oppdrag og økonomisk ramme. Videre er styret opptatt av at tilgjengelige ressurser bruke på en best mulig måte og at det trekkes i samme retning. Bruk av ressurser på tvers i helseforetaket vil være et viktig prinsipp for å nå felles målsetninger.
Enstemmig vedtatt: 1.Styret i Sykehusinnkjøp HF tar fremlagt innspill til budsjett 2020 til orientering. 2.Styret ber administrerende direktør ta med innspillene fra møtet i det videre budsjettarbeidet, og at endelig budsjett fremlegges når de finansielle rammebetingelser er besluttet for foretaket. Administrerende direktør la frem forslag til møtedatoer for styremøter i 2020. Det legges opp til seks ordinære styremøter i 2020, og ett telefonmøte for godkjenning av årsregnskap 2019. Enstemmig vedtatt: 1.Styret i Sykehusinnkjøp HF vedtar følgende datoer for styremøter i 2020: Torsdag 30. januar (Oslo) Tirsdag 18. februar (Telefonmøte) Torsdag 2. april (Bergen) med styreseminar onsdag 1. april Fredag 19. juni (Vadsø) med sommeravslutning 18. juni Torsdag 22. september (Trondheim) Fredag 6. november (Vadsø) med styreseminar torsdag 5. november Fredag 18. desember (Oslo) Administrerende direktør orienterte om følgende saker: Samling for nyansatte Innfasing av IKT-plattform i divisjon sør-øst Ledersamling Sykehusinnkjøp HF deltar i ekspertgruppe Enstemmig vedtatt: Styret i Sykehusinnkjøp HF tar saken til orientering. Under eventuelt ble det gjort følgende avklaringer: